พระราชกฤษฎีกาจัดตั้งเทศบาลนครตรัง จังหวัดตรัง พ.ศ. 2542

พระราชกฤษฎีกา
จัดตั้งเทศบาลนครตรัง
จังหวัดตรัง
พ.ศ. ๒๕๔๒

ภูมิพลอดุลยเดช
ป.ร.
ให้ไว้ ณ
วันที่ ๗ พฤศจิกายน พ.ศ. ๒๕๔๒
เป็นปีที่
๕๔ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองตรัง
จังหวัดตรัง เป็นเทศบาลนครตรัง จังหวัดตรัง

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๑๓ วรรคหนึ่ง แห่งพระราชบัญญัติเทศบาล
พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกาจัดตั้งเทศบาลนครตรัง จังหวัดตรัง
พ.ศ. ๒๕๔๒

มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้เปลี่ยนแปลงฐานะเทศบาลเมืองตรัง
จังหวัดตรัง เป็นเทศบาลนครมีชื่อว่า เทศบาลนครตรัง จังหวัดตรัง

มาตรา ๔ 
ให้กำหนดเขตเทศบาลนครตรัง จังหวัดตรัง ไว้ดังนี้
หลักเขตที่ ๑ ตั้งอยู่ห่างจากศูนย์กลางทางรถไฟสายใต้ ตรง
กม. ที่ ๘๒๕.๓๙๐ เป็นระยะ ๕๐ เมตร ตามแนวเส้นขนานระยะ ๕๐ เมตร
กับศูนย์กลางถนนไปวัดไทรงาม
ด้านเหนือ
จากหลักเขตที่ ๑ เป็นเส้นขนานระยะ ๕๐ เมตร
กับศูนย์กลางถนนไปวัดไทรงาม ไปทางทิศตะวันออก ผ่านทางหลวงแผ่นดินหมายเลข ๔
(สายกรุงเทพมหานคร - คลองพรวน) และเส้นตรงไปทางทิศตะวันออก ถึงหลักเขตที่ ๒
ซึ่งตั้งอยู่ตามแนวเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข ๔
(สายกรุงเทพมหานคร - คลองพรวน)
จากหลักเขตที่ ๒ เป็นเส้นขนานระยะ ๕๐ เมตร
กับศูนย์กลางทางหลวงแผ่นดินหมายเลข ๔ (สายกรุงเทพมหานคร - คลองพรวน) ไปทางทิศใต้
ถึงหลักเขตที่ ๓ ซึ่งตั้งอยู่ตามแนวเส้นตั้งฉากกับทางหลวงแผ่นดินหมายเลข ๔
(สายกรุงเทพมหานคร - คลองพรวน) ที่จุดซึ่งอยู่ห่างจากศูนย์กลางถนน รพช.ตง. ๒๐๑๔
(สายบ้านนาตาล่วง - บ้านหลังเขา) บรรจบกับทางหลวงแผ่นดินหมายเลข ๔
(สายกรุงเทพมหานคร - คลองพรวน) ฟากตะวันตก ไปทางทิศเหนือ ตามแนวทางหลวงแผ่นดินหมายเลข
๔ (สายกรุงเทพมหานคร - คลองพรวน) เป็นระยะ ๘๐ เมตร
จากหลักเขตที่ ๓ เป็นเส้นตรงไปทางทิศตะวันออกเฉียงเหนือ
ถึงหลักเขตที่ ๔ ซึ่งตั้งอยู่ห่างจากจุดที่ศูนย์กลางถนนรักษ์จันทร์บรรจบกับถนนบ้านโพธิ์
ไปทางทิศเหนือ ตามแนวเส้นตั้งฉากเป็นระยะ ๕๐ เมตร
จากหลักเขตที่ ๔ เป็นเส้นขนานระยะ ๕๐ เมตร
กับศูนย์กลางถนนบ้านโพธิ์ ไปทางทิศตะวันออกเฉียงเหนือ ถึงหลักเขตที่ ๕
ซึ่งตั้งอยู่ตามแนวเส้นขนานระยะ ๕๐ เมตร กับศูนย์กลางถนนไปคลองเต็ง
ด้านตะวันออก
จากหลักเขตที่ ๕ เป็นเส้นตั้งฉากกับถนนบ้านโพธิ์
ไปทางทิศใต้ ผ่านถนนบ้านโพธิ์ ถึงหลักเขตที่ ๖ ซึ่งตั้งอยู่ตามแนวเส้นขนานระยะ ๕๐
เมตร กับศูนย์กลางถนนบ้านโพธิ์
จากหลักเขตที่ ๖ เป็นเส้นขนานระยะ ๕๐ เมตร
กับศูนย์กลางถนนบ้านโพธิ์ ไปทางทิศตะวันตกเฉียงใต้ ถึงหลักเขตที่ ๗
ซึ่งตั้งอยู่ตามแนวเส้นขนานระยะ ๒๐๐ เมตร กับศูนย์กลางถนนบ้านโพธิ์ ซอย ๒
จากหลักเขตที่ ๗ เป็นเส้นขนานระยะ ๒๐๐
เมตร กับศูนย์กลางถนนบ้านโพธิ์ ซอย ๒ และเส้นขนานระยะ
๒๐๐ เมตร กับถนนเวียนกะพัง ไปทางทิศใต้ ผ่านคลองน้ำเจ็ด ถึงหลักเขตที่ ๘
ซึ่งตั้งอยู่ตามแนวเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข ๔ (สายกรุงเทพมหานคร
- คลองพรวน)
จากหลักเขตที่ ๘ เป็นเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข
๔ (สายกรุงเทพมหานคร - คลองพรวน) ไปทางทิศตะวันออกเฉียงเหนือ ถึงหลักเขตที่ ๙ ซึ่งตั้งอยู่ตามแนวเส้นตรงที่ต่อจากเส้นขนานระยะ
๕๐ เมตร กับศูนย์กลางถนนควนขัน
จากหลักเขตที่ ๙
เป็นเส้นตรงไปทางทิศใต้จนบรรจบกับเส้นขนานระยะ ๕๐ เมตร กับศูนย์กลางถนนควนขัน ผ่านทางหลวงแผ่นดินหมายเลข
๔ (สายกรุงเทพมหานคร - คลองพรวน) และเส้นขนานระยะ ๕๐ เมตร กับศูนย์กลางถนนควนขัน
ไปทางทิศใต้ ผ่านคลองไฟ ถึงหลักเขตที่ ๑๐ ซึ่งตั้งอยู่ห่างจากหลักเขตที่ ๙
เป็นระยะ ๕๓๐ เมตร
จากหลักเขตที่ ๑๐ เป็นเส้นตรงไปทางทิศตะวันออกเฉียงเหนือ ตามแนวเส้นตั้งฉากกับถนนควนขัน
ถึงหลักเขตที่ ๑๑ ซึ่งตั้งอยู่ห่างจากหลักเขตที่ ๑๐ เป็นระยะ ๒๐๐ เมตร
จากหลักเขตที่ ๑๑ เป็นเส้นตรงไปทางทิศตะวันออกเฉียงใต้
ถึงหลักเขตที่ ๑๒ ซึ่งตั้งอยู่ริมคลองนางน้อย
ฝั่งตะวันตก ที่จุดซึ่งอยู่ห่างจากศูนย์กลางถนนนางน้อย บรรจบกับคลองนางน้อย ฝั่งเหนือ
ไปทางทิศตะวันออกเฉียงเหนือ ตามแนวคลองนางน้อย เป็นระยะ ๒๕๐ เมตร
จากหลักเขตที่ ๑๒ เป็นเส้นเลียบริมคลองนางน้อย ฝั่งตะวันตก
ไปทางทิศตะวันตกเฉียงใต้ ถึงหลักเขตที่ ๑๓ ซึ่งตั้งอยู่ห่างจากหลักเขตที่ ๑๒
เป็นระยะ ๕๕๐ เมตร
จากหลักเขตที่ ๑๓ เป็นเส้นตรงไปทางทิศตะวันตกเฉียงเหนือ
ตามแนวเส้นตั้งฉากกับคลองนางน้อย ถึงหลักเขตที่ ๑๔ ซึ่งตั้งอยู่ตามแนวเส้นขนานระยะ
๕๐ เมตร กับศูนย์กลางถนนควนขัน
จากหลักเขตที่ ๑๔ เป็นเส้นขนานระยะ ๕๐ เมตร
กับศูนย์กลางถนนควนขัน ไปทางทิศตะวันตกเฉียงใต้ ถึงหลักเขตที่ ๑๕ ซึ่งตั้งอยู่ตามแนวเส้นตรงที่ต่อจากเส้นขนานระยะ
๕๐ เมตร กับศูนย์กลางถนนควนขนุน
จากหลักเขตที่ ๑๕ เป็นเส้นตรงไปทางทิศตะวันตกเฉียงเหนือจนบรรจบกับเส้นขนานระยะ ๕๐ เมตร กับศูนย์กลางถนนควนขนุน ผ่านถนนควนขัน
และเส้นขนานระยะ ๕๐ เมตร กับศูนย์กลางถนนควนขนุน ไปทางทิศตะวันตกเฉียงเหนือ ถึงหลักเขตที่
๑๖ ซึ่งตั้งอยู่ริมคลองน้ำเจ็ด ฝั่งตะวันออก
จากหลักเขตที่ ๑๖ เป็นเส้นเลียบริมคลองน้ำเจ็ด ฝั่งตะวันออก
ไปทางทิศตะวันตกเฉียงใต้ ถึงหลักเขตที่ ๑๗ ซึ่งตั้งอยู่ตามแนวเส้นขนานระยะ ๕๐ เมตร
กับศูนย์กลางถนนรัษฎา
จากหลักเขตที่ ๑๗ เป็นเส้นขนานระยะ ๕๐ เมตร กับศูนย์กลางถนนรัษฎา
ไปทางทิศใต้ ผ่านทางหลวงแผ่นดินหมายเลข ๔๐๔๕ (สายบางรัก - ควนขัน) และเส้นขนานระยะ
๕๐ เมตร กับศูนย์กลางทางหลวงแผ่นดินหมายเลข ๔๐๔ (สายแยกทางหลวงแผ่นดินหมายเลข ๔๐๔๕
- ด่านศุลกากรหยงสตาร์) ถึงหลักเขตที่ ๑๘
ซึ่งตั้งอยู่ตามแนวเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข
๔๐๔๕ (สายบางรัก - ควนขัน)
ด้านใต้
จากหลักเขตที่ ๑๘ เป็นเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข
๔๐๔๕ (สายบางรัก - ควนขัน) ไปทางทิศตะวันตกเฉียงใต้ ผ่านทางหลวงแผ่นดินหมายเลข ๔๐๔
(สายแยกทางหลวงแผ่นดินหมายเลข ๔๐๔๕  ด่านศุลกากรหยงสตาร์) เส้นขนานระยะ ๕๐ เมตร กับศูนย์กลางถนนคลองน้ำเจ็ด ผ่านถนนวิเศษกุล
คลองน้ำเจ็ด และทางรถไฟสายใต้ และเส้นขนานระยะ ๕๐ เมตร
กับศูนย์กลางถนนกันตัง ถึงหลักเขตที่ ๑๙ ซึ่งตั้งอยู่ริมคลองนางน้อย ฝั่งเหนือ
จากหลักเขตที่ ๑๙ เป็นเส้นเลียบริมคลองนางน้อย ฝั่งเหนือ
ไปทางทิศตะวันตกเฉียงเหนือ ผ่านทางหลวงแผ่นดินหมายเลข ๔๐๓
(สายต่อเขตเทศบาลนครนครศรีธรรมราชควบคุม - ต่อเขตเทศบาลเมืองกันตังควบคุม)
ถึงหลักเขตที่ ๒๐ ซึ่งตั้งอยู่ตามแนวเส้นขนานระยะ ๕๐ เมตร กับศูนย์กลางทางหลวงแผ่นดินหมายเลข
๔๐๓ (สายต่อเขตเทศบาลนครนครศรีธรรมราชควบคุม - ต่อเขตเทศบาลเมืองกันตังควบคุม)
ด้านตะวันตก
จากหลักเขตที่ ๒๐ เป็นเส้นขนานระยะ ๕๐ เมตร
กับศูนย์กลางทางหลวงแผ่นดินหมายเลข ๔๐๓ (สายต่อเขตเทศบาลนครนครศรีธรรมราชควบคุม -
ต่อเขตเทศบาลเมืองกันตังควบคุม) และเส้นขนานระยะ ๕๐ เมตร กับศูนย์กลางถนนบางรัก ไปทางทิศตะวันออกเฉียงเหนือ
ถึงหลักเขตที่ ๒๑ ซึ่งตั้งอยู่ตามแนวเส้นขนานระยะ ๕๐ เมตร กับศูนย์กลางถนนท่ากลาง
จากหลักเขตที่ ๒๑ เป็นเส้นขนานระยะ ๕๐ เมตร
กับศูนย์กลางถนนท่ากลาง ไปทางทิศตะวันตกเฉียงใต้ ผ่านคลองปอนด์ ถึงหลักเขตที่ ๒๒ ซึ่งตั้งอยู่ริมแม่น้ำตรัง
ฝั่งตะวันออก
จากหลักเขตที่ ๒๒ เป็นเส้นเลียบริมแม่น้ำตรัง ฝั่งตะวันออก
ไปทางทิศตะวันตกเฉียงเหนือ ผ่านถนนท่ากลาง ถึงหลักเขตที่ ๒๓
ซึ่งตั้งอยู่ตามแนวเส้นขนานระยะ ๕๐ เมตร กับศูนย์กลางถนนท่ากลาง
จากหลักเขตที่ ๒๓ เป็นเส้นขนานระยะ ๕๐ เมตร กับศูนย์กลางถนนท่ากลาง
ไปทางทิศตะวันออกเฉียงเหนือ ผ่านคลองปอนด์ ถึงหลักเขตที่ ๒๔
ซึ่งตั้งอยู่ตามแนวเส้นขนานระยะ ๕๐ เมตร กับศูนย์กลางถนนน้ำผุดใต้
จากหลักเขตที่ ๒๔ เป็นเส้นขนานระยะ ๕๐ เมตร
กับศูนย์กลางถนนน้ำผุดใต้ ไปทางทิศตะวันตกเฉียงเหนือ ผ่านคลองห้วยยาง ถึงหลักเขตที่
๒๕ ซึ่งตั้งอยู่ห่างจากหลักเขตที่ ๒๔ เป็นระยะ ๑,๓๐๐ เมตร
จากหลักเขตที่ ๒๕ เป็นเส้นตรงไปทางทิศตะวันออก
ผ่านถนนน้ำผุดใต้ ถึงหลักเขตที่ ๒๖ ซึ่งตั้งอยู่ตามแนวเส้นขนานระยะ ๕๐ เมตร
กับศูนย์กลางทางรถไฟสายใต้ ตรง กม. ที่ ๘๒๗.๔๖๕
จากหลักเขตที่ ๒๖ เป็นเส้นขนานระยะ ๕๐ เมตร
กับศูนย์กลางทางรถไฟสายใต้ ไปทางทิศเหนือ จนบรรจบกับหลักเขตที่ ๑
ดังปรากฏตามแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขตตามสมควร

มาตรา ๕ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
ชวน  หลีกภัย
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกาจัดตั้งเทศบาลนครตรัง จังหวัดตรัง พ.ศ. ๒๕๔๒

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากเทศบาลเมืองตรัง จังหวัดตรัง มีสภาพความเจริญเติบโตทางเศรษฐกิจและสังคมเพิ่มขึ้น
สมควรเปลี่ยนแปลงฐานะเป็นเทศบาลนครตรัง จังหวัดตรัง  จึงจำเป็นต้องตราพระราชกฤษฎีกานี้

อัมพิกา/แก้ไข
๒๗ พฤศจิกายน
๒๕๔๔

ปิติวรรณ/ปรับปรุง
๑๐ เมษายน ๒๕๖๓

อรญา/ตรวจ
๙ มิถุนายน ๒๕๖๓

[๑] ราชกิจจานุเบกษา
เล่ม ๑๑๖/ตอนที่ ๑๑๐ ก/หน้า ๑๖/๑๐ พฤศจิกายน ๒๕๔๒